Objaviti: 8.1.2025.

Na temelju članka 35. Statuta Doma Sveti Frane Zadar, članka 16.Kolektivnog ugovora za djelatnost socijalne skrbi (NN 61/18, 3/19,60/22), članka 23.stavka 24. Pravilnika o mjerilima za pružanje socijalnih usluga (NN 110/2022) i dobivene suglasnosti Ministarstva rada, mirovinskog sustava, obitelji i socijalne politike Klasa: 100-01/24-02/667; Ur. broj 524-08-01-02/3-24-2 od 9.listopada 2024.god. , ravnateljica Doma raspisuje

**JAVNI NATJEČAJ**

za zasnivanje radnog odnosa u Domu Sveti Frane Zadar na radnom mjestu:

–Administrativni referent/ Referent (M/Ž) 1 izvršitelj na neodređeno puno radno vrijeme

Uvjet:

* završeno četverogodišnje srednjoškolsko obrazovanje, upravnog ili ekonomskog usmjerenja ili završenom gimnazijom
* jedna godina radnog iskustva na odgovarajućim poslovima sukladno Pravilniku o unutarnjem ustroju i sistematizaciji radnih mjesta
* Ne postoji zapreka iz članka 261. Zakona o socijalnoj skrbi
* Probni rad: 3 mjeseca.

U prijavi na natječaj potrebno je navesti osobne podatke podnositelja (ime i prezime, adresu stanovanja, broj telefona/mobitela, adresu elektroničke pošte). Prijava mora biti potpisana.

Uz prijavu na natječaj kandidati/kinje su dužni priložiti:

* životopis
* dokaz o radnom stažu (potvrda ili elektronički zapis o podacima evidentiranim u matičnoj evidenciji HZMO-a)
* uvjerenje da se protiv kandidata ne vodi kazneni postupak, ne starije od šest mjeseci
* obostrani preslik osobne iskaznice.

Priložena dokumentacija dostavlja se u presliku na hrvatskom jeziku, uz obvezu izabranog kandidata/kinje da je nakon izbora dostavi u izvorniku ili ovjerenom presliku.

Potpunom prijavom smatra se ona koja sadržava sve podatke i priloge navedene u natječaju. Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom u postupku natječaja. Osobe koje prema posebnim propisima ostvaruju pravo prednosti prilikom zapošljavanja, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima. Kandidat koji se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17), uz prijavu na javni natječaj dužan je osim dokaza o ispunjavanju traženih uvjeta, priložiti i dokaze propisane člankom 102.stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web.stranici Ministarstva hrvatskih branitelja: <https://branitelji.gov.hr/zaposljavanje-843/843>(https:branitelji.gov.hr/UserDocsImages/ING/12%20Prosinac/Zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanja.pdf). Izabrani kandidat će prije sklapanja ugovora o radu biti upućen na provjeru zdravstvene sposobnosti. Podnošenjem prijave smatra se da je kandidat/kinja dao/la privolu za obradu osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Prijave na natječaj s dokazima o ispunjavanju uvjeta natječaja mogu se dostaviti poštom na adresu: Dom Sveti Frane Zadar, s naznakom: »„Natječaj za zapošljavanje za radno mjesto administrativni referent/referent“« ili na mail adresu [dom.svfrane.zadar@gmail.com](mailto:dom.svfrane.zadar@gmail.com) Rok za podnošenje prijave je 8 dana od dana objave natječaja u Narodnim novinama. Dom pridržava pravo poništenja natječaja, odnosno pravo ne odabrati nijednog kandidata, bez obveze obrazlaganja svoje odluke i bez ikakve odgovornosti prema kandidatima.

**Dom Sveti Frane Zadar**